**UNIVERZITET U SARAJEVU**

**FAKULTET POLITIČKIH NAUKA**

**S A R A J E V O**

Na osnovu člana 103. Zakona o visokom obrazovanju, ("Službene novine Kantona Sarajevo" broj 33/17), člana 201. Statuta Univerziteta Sarajevo, Odluka Vijeća Fakulteta političkih nauka Sarajevo broj: 02-1-175-1/19 od 14.02.2019. g., br.: 02-1-127-1/19 od 01.02.2019. godine i saglasnosti Senata Univerziteta Sarajevo br.01-8-75/19 od 27.02.2019. godine,  raspisuje se

**K O N K U R S**

**za izbor akademskog osoblja**

**I**

Za izbor **nastavnika** u naučno-nastavno zvanja **vanredni profesor** i to:

**1. Na naučnu oblast Sigurnosne i mirovne studije** ……………………………………….**1 izvršilac (puno radno vrijeme);**

**2. Na naučnu oblast Politologija** ……………………………………….**1 izvršilac (puno radno vrijeme);**

**II**

**Minimalni uvjeti konkursa za pozicije 1. i 2.**

            Pored opštih uslova propisanih Zakonom o radu, potrebno je da kandidat ispunjava uvjete utvrđene članom 96. Zakona o visokom obrazovanju ("Službene novine Kantona Sarajevo" broj 33/17) i članom 194. Statuta Univerziteta u Sarajevu:

Proveden najmanje jedan izborni period u zvanju docenta, najmanje pet naučnih radova objavljenih u priznatim publikacijama koje se nalaze u relevantnim naučnim bazama podataka, objavljena knjiga, originalni stručni uspjeh kao što je projekt, patent ili originalni metod, sve nakon izbora u zvanje docent, te uspješno mentorstvo najmanje jednog kandidata za stepen drugog ciklusa studija odnosno integrisanog ciklusa studija.

U slučaju da kandidat pri izboru u akademsko zvanje iz objektivnih razloga nije mogao ispuniti uslov objavljena knjiga i/ili mentorstva za drugi ciklus studija odnosno integrisani studij, uvodi se ekvivalencija odnosno supstitucija objavljene knjige i/ili mentorstva sa tri dodatna naučna rada objavljena u citatnim bazama podataka, u odnosu na minimalne uslove utvrđene zakonom.  Za ekvivalenciju odnosno supstituciju za objavljene knjige i/ili mentor stvo računa se i uspješno vođenje međunarodnog/domaćeg projekta od značaja za Univerzitet/Fakultet.

Član akademskog osoblja u zvanju docenta može biti izabran u više zvanje i prije isteka perioda na koji je biran ukoliko ispuni uslove za izbor u više akademsko zvanje i ukoliko je proveo u nastavi najmanje tri godine nakon posljednjeg izbora te ukoliko je od propisanih radova za izbor u više zvanje za vanrednog profesora dodatno objavio najmanje tri naučna rada u citatnim bazama podataka, odnosno ukoliko je od propisanih radova za izbor u više zvanje za redovnog profesora dodatno objavio najmanje pet naučnih radova u citatnim bazama podataka.

            **Za navedene pozicije zainteresirani kandidati uz prijavu na konkurs dužni su dostaviti:**

* biografiju (CV) i spisak objavljenih naučnih radova, projekata, patenata ili originalnih metoda iz oblasti za koju se vrši izbor;
* listu objavljenih knjiga, udžbenika, naučnih radova, kao i same knjige i radove;
* ovjerenu kopiju diplome ili drugog dokumenta o stečenom naučnom stepenu doktora nauka;
* kandidati koji su u inostranstvu stekli diplomu, prilažu nostrificiranu diplomu ili rješenje;
* kandidati za izbor u zvanje vanrednog prilažu potvrdu o provedenom najmanje jednom izbornom periodu u prethodnom zvanju, odnosno potvrdu da su proveli u nastavi najmanje tri godine nakon posljednjeg izbora, ukoliko su ispunili uvjete za izbor u više zvanje prije isteka roka na koji su birani;
* dokaz o uspješno obavljenom mentorstvu;
* dokaz o supstituciji objavljene knjige i/ili mentorstva, u skladu sa članom 115. stav (2) Zakona o visokom obrazovanju („Sl.novine Kantona Sarajevo“ broj: 33/17), u slučaju da kandidat iz objektivnih razloga nije mogao ispuniti navedene uvjete;
* dokaz o dodatno objavljenim radovima, u skladu sa članom 115. stav (4) Zakona o visokom obrazovanju („Sl.novine Kantona Sarajevo“ broj: 33/17), u slučaju prijevremenog napredovanja;
* dokaz o originalnom stručnom uspjehu kao što je projekt, patent ili originalni metod;
* podatke o nagrada i priznanjima u vezi sa odgovorajućom naučnom oblasti;

Kandidati su dužni da dostave i svu ostalu dokumentaciju kojom dokazuju da ispunjavaju uslove za izbor u skladu sa Zakonom.

Kandidati su obavezni u prijavi naznačiti poziciju (1. ili 2.) i akademsko zvanje za koje se prijavljuju.

**III**

Prijave sa potrebnom dokumentacijom se podnose lično ili putem pošte na adresu:

Fakultet političkih nauka, Sarajevo, Skenderija 72 **(sa naznakom *za Konkurs za izbor akademskog osoblja)*.**

Konkurs ostaje otvoren 15 (petnaest) dana od dana objavljivanja.

Nepotpune i neblagovremene prijave neće se razmatrati.

Priložena dokumentacija po Konkursu neće se vraćati kandidatima.

Kontakt osoba: Umihana Mahmić, tel.: 033 203 562 lok 113, email: umihana.salcin@fpn.unsa.ba